ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣሜሪካዊ ሩዝላን ማራቶቪች ኣሳይኖቭ ብተግባራት ግብረ ራዕዲ ተኸሲሱ 20 ሓምለ 2019 ምንጪ ስእሊ, Reuters መግለጺ ስእሊ, ሩዝላን ማራቶቪች ኣሳይኖቭ ኣብ ኒውዮርክ ኣብ ቤት-ፍርዲ ቀሪቡ ንጉጅለ እስላማዊ መንግስቲ፡ ተኳሲ ቅጭ ሕርሙ (ብመንጽር ዒላማ ዝጭምት ብረት) ኮይኑ የገልግል ነይሩ ዝተብሃለ ኣመሪካዊ ዜጋ ብኣኽባሪ ሕጊ እታ ሃገር ተኸሲሱ። ሩዝላን ማራቶቪች ኣሳይኖቭ፡ ንጉጅለ ግብረ-ራዕዲ (ሽበራ)፡ ስልጠና ብምሃብን ድጋፍ መሳርሒ ብምግባርን እዩ ተኸሲሱ ዘሎ። ካዛኪዝታን ዝመበቆሉ ሩዝላን፡ ብሓይልታት ኩርዲሽ እዩ ኣብ ቀይዲ ኣትዩ፡ ደሓር ድማ ንኤፍቢኣይ (FBI) ኣሕሊፎም ሂቦምዎ። ኣብ ዝሓለፈ ሓሙስ ናብ ኣሜሪካ ንክምለስ ዝተገበረ ኣሳይኖቭ፡ ኣብ ኒውዮርክ ቤትፍርዲ ፌደራል እዩ ቀሪቡ። ናብ ቤትፍርዲ ንምቕራብ ካብ ሶርያ ናብ ኣሜሪካ ክመጽእ ዝተገበረ ፈላማይ ተዋጋኣይ ናይ እስላማዊ ጉጅለ ከምዝኾነ ይእመን። ክሳብ ሕዚ ግና ናቱ ቃል ኣይተሰምዐን። ወዲ 42 ዓመት ኣሳይኖቭ ኣብ ብሮክሊን፡ ኒውዮርክ ካብ ዝርከብ መንበሪ ገዝኡ ከምኣቆፃፅራ ኣውሮጳውያን 2013 ከምዝለቐቐ መርመርቲ ገሊፆም። ድሕሪ እዚ ናብ ሶርያ ብምኻድ፡ ናብ እስላማዊ ዕጡቕ ጉጅለ ኣይኤስ ተፀምቢሩ፤ 'ኢሚር' ዝብል መዓርግ ንምርካብ ድማ ዝተፈላለዩ ብርክታት ከምዝሓለፈ መረዳእታታት ቤት-ፍርዲ ይሕብሩ። ኣባል እስላማዊ ጉጅለ ናብ ኣሜሪካ ከይትምለስ ተኸልኪላ ፖሊስ ግብጺ 19 'ጥሩፋት' እስላማውያን ቀቲሉ 'ኢሚር' (ሓለቓ)፡ ንመሳርሕታት ኩናት ሓላፍነት ብምውሳድ ዘሰልጥን ሰብ ከምዝኾነ ይግለፅ። ኣብ ሶርያ እናሃለወ እውን ኣብ ኣሜሪካ ምስዝነበሩ ሰባት ርክቡ ከምዝቐፀለሉን፡ ኣብ 2015 "ንሕና ኣብ ዓለም ኣዚና ዝኸፋእና፡ ጉጅለ ግብረ-ራዕዲ ኢና" ዝብል መልእኽቲ ፅሑፍ ሰዲዱ ነይሩ ይብሉ መርመርቲ። ኣብ ኒውዮርክ ንሓደ ሓበሬታ ከቐብል ብፖሊስ ዝተመደበ ሰብ እንከይፈለጠ ክምልምሎ ፈቲኑ ከምዝነበረ እውን፡ እቲ ናይ ምርመራ መረዳእታ ይሕብር። "ካብ ኣሜሪካ ዜግነት ብምርካብ ኣብ ብሩክሊን ይነብር ዝነበረ ተኸሳሲ፡ ናብ ሃገሩ ብምምላስ ናብ ኣይኤስ ተፀምቢሩ። ቀፂሉ ናብ ሶርያ ብምምራሕ ድማ፡ ካልኦት ኣሰሩ ንክስዕቡ ይምልምል ነይሩ" ይብል መግለፂ ዓቃቢ ሕጊ ኣሜሪካ። ምንጪ ስእሊ, Reuters መግለጺ ስእሊ, ኣይኤስ ሓደ ግዘ ኣብ ሶርያን ዒራቕን ግዝኣታት ተቖፃፂሩ ነይሩ እዩ "ናይ ፀረ-ግብረ-ራዕዲ ኣኽበርቲ ሕግን ካልኦት ብፆትናን፡ ከምዚ ተኻሳሲ ዝበሉ ንኣይኤስ ዝሓገዙ፡ ተሓተትቲ ንምግባር ኣጠናኺሮም ክቕፅልሉ እዮም" እውን ኢሎም። ደቂ ኣንስትዮን ህፃናትን ዝርከብዎም ኣስታት 1000 ዝኾኑ ምስ ጉጅለ እስላማዊ መንግስቲ ዝጸንሑ ወፃእተኛታት፡ ብሓይልታት ምክልኻል ሶርያ ተቐይዶም ከምዝርከቡ ይግለፅ። ኣብ ዝሓለፈ ወርሒ ለካቲት፡ ፕረዚደንት ትራምፕ፡ ሃገራት ኣውሮጳ ነቶም ጥሩፋት ናብ ሃገረን ወሲደን ክፈርዳሎም ጸዊዑ ነይሩ፡ እዚ እንተደኣዘይኮይኑ ግን ካብ ሶርያ እናሃደሙ ተግባር ራዕዲ ክፍፅሙ ከምዝኽእሉ ከምዘጠንቀቐ ይዝከር። ኣብ ዝሓለፈ ወርሒ ግንቦት'ውን፡ ዒራቕ ናብ ኣይኤስ ዝተፀምበሩ ኣርባዕተ ዜጋታት ፈረንሳይ ብሞት ክቕፅዑ ፈሪዳ እያ። ዒራቕ ነዚ ዝወሰነት፡ ፈረንሳይ ንክትወስዶም ዝቐረበላ ሕቶ ብምንፃግ፡ ብከባብያዊ ቤት-ፍርዲ ይቀፅዑ ስለዝበለት እዩ። ተዛማዲ ትሕዝቶ ቪድዮ, “መሓዙተይ ንዘይምቕታል ካብ ኣይኤስ ኣምሊጠ” ብኣሽሓት ዝቑፀሩ ሰገናት፡ ኣብ ሶርያ ብዛዕባ ዘሎ ኲናትን ሞትን ልዕሊ ኩሉ ምስክር እዮም። ብህይወት ንምንባር ብዝፈተኑ ቁፅሪ ድማ፡ ንሕማም ኣእምሮ ክሳጥሑ ይኽእሉ። ጋዜጠኛ ቢቢሲ ዓረብኛ፡ ንኣይኤስ ንዝሰዓበ ሞሓመድ ንምርካብ፡ ናብ በይሩት ከይዱ ነይሩ። ስሙን ድምፁን ምእንቲ ድሕንነቱ ተቐይሩ እዩ።22 ሕዳር 2017 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
